open-index/open-wikipedia-markdown huggingface dataset:
உலக மதியிறுக்க விழிப்புணர்வு நாள்

**உலக மதியிறுக்க விழிப்புணர்வு நாள்** (*World Autism Awareness Day*); ஒவ்வொரு ஆண்டும் ஏப்ரல் 2 ஆம் நாள் கடைபிடிக்கப்படுகிறது. மதியிறுக்கம் என்பது, பல்வேறு வகையான மூளை வளர்ச்சிக் குறைபாடுகளைக் கொண்ட நோயாகும். இதனை முற்றிலும் குணப்படுத்த ஆராய்ச்சி மேற்கொள்ளப்பட்டு வருகிறது என்பது குறிப்பிடத்தக்கது. மதியிறுக்கம் என்னும் மூளை வளர்ச்சிக் குறைபாட்டால் பாதிக்கப்பட்டவர்களை எப்படிக் கையாள வேண்டும், எந்த முறையில் அனுசரித்து நடந்துகொள்ள வேண்டும் என்பதை உணர்த்தும் வகையில் இந்நாள் அனுசரிக்கப்படுகிறது.

## கருப்பொருள்கள்
*2018: "மதியிறக்கத்துடனான பெண்கள், பெண் குழந்தைகளை மேம்படுத்தல்"
*2017: "சுய அதிகாரம் மற்றும் சுய தீர்மானம் நோக்கி" 

## சான்றுகள்

பகுப்பு:ஏப்ரல் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
ஜெகன்னாத் (பி எஸ் எஸ் - 873) (நெல்)

**ஜெகன்னாத் (பி எஸ் எஸ் - 873)** (*Jagannath (BSS-873*) என்பது; 1975 - 1976 ஆம் ஆண்டுவாக்கில் அறிமுகப்படுத்தப்பட்ட, நீண்டகால நெல் வகையாகும். 140 - 160 நாட்களில் அறுவடைக்கு வரக்கூடிய இந்த நெல் இரகம், **[[டி 141 நெல்)|டி 141]]** எனும் நெல் வகையிலிருந்து சடுதிமாற்றம் (*Mutant*) செய்து உருவாக்கப்பட்டதாகும். கடலோர பகுதிகளில் நன்கு வளரக்கூடிய இந்த நெற்பயிர், 90 - 110 செ. மீ அரை குள்ளமாகவும், இதன் நெல் தானியங்கள் மிதமான அளவிலும் உள்ளது. ஒரு எக்டேருக்கு சுமார் 4000 - 5000 கிலோ (*40-50 Q/ha*) மகசூல் தரவல்ல இது, ஆந்திரப் பிரதேசத்தின் கடலோரப் பிராந்தியங்களில் பெரும்பான்மையாக பயிரிடப்படுகின்றது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
தன்னுந்தி வாகனங்கள் சட்டம் 1988

**தன்னுந்தி வாகனங்கள் சட்டம், 1988** (The Motor Vehicles Act,1988) என்பது சாலை இடப்பெயர்ப்பு வாகனங்களின் அனைத்து பண்புகூறுகளையும் கட்டுப்படுத்துவதற்கான இந்திய நாடாளுமன்றத்தின் ஒரு சட்டமூலம் ஆகும். இது 1989 சூலை முதல் நாளில் இருந்து நடைமுறைக்கு வந்தது. இது இத்தகைய முதல் இயற்றுச்சட்டமான தன்னுந்தி வாகனங்கள் சட்டம், 1914-ற்கு மாற்றீடாக கொண்டுவரப்பட்ட தன்னுந்தி வாகனங்கள் சட்டம், 1939-ற்கு மாற்றீடு செய்யப்பட்டதாகும்.
இந்தச் சட்டம் ஓட்டுநர் மற்றும் நடத்துநர் உரிமம் பெறுதல், தன்னுந்தி வாகனங்களின் பதிவு,  இசைவளிப்பதன் வாயிலாகத் தன்னுந்தி வாகனங்களைக் கட்டுப்படுத்தல், அரசு ஏற்றெடுப்பிற்கான சிறப்பு ஏற்பாடுகள், போக்குவரத்துக் கட்டுப்பாடுகள், காப்பீடு, கடப்பொருப்பு, குற்றங்கள் மற்றும் தண்டனைகள், ஏனைய பற்றி விரிவான சட்டவாக்க ஏற்பாடுகளைத் தருகிறது. இந்தச் சட்டமூலத்தின் சட்டவாக்க ஏற்பாடுகளைச் செயலாற்றுவதற்கு, இந்திய அரசு நடுவண் தன்னுந்தி வாகனங்கள் நெறிமுறைகள் 1989-யை உருவாக்கியுள்ளது.

## மேற்கோள்கள்

பகுப்பு:இந்திய நடுவண் அரசுச் சட்டங்கள்
சோழவேங்கை

**சோழவேங்கை** (Bischofia Javanica) என்பது ஒரு வகை மரமாகும்.   இதற்கு மலைப் பூவரசு, மிலச்சடையான், மூலா மரம் என்ற வேறு பெயர்களும் உண்டு. இது பி பிலேகாபா பேரினத்தைச் சேர்ந்தது. இந்த இனத் தாவரமானது இந்தியா உள்ளிட்ட தெற்காசியா, தென்கிழக்கு ஆசியாவில் இருந்து ஆஸ்திரேலியா மற்றும் பொலினீசியாவரை பரந்துவிரிந்துள்ளன. இந்த மரங்கள் கடல் மட்டத்திலிருந்து 1,000 மீட்டர் உயரமான பகுதிகளில் நன்கு வளர்கின்றன. சோலைக் காடுகளில் மிகவும் வயதான மரங்களைக் காணலாம். இந்த மரங்கள் 12 முதல் 50 மீட்டர் உயரம்வரை வளரும். எப்போதும் பசுமையாகக் காணப்படும். பச்சை நிறத்தில் பூக்களும், பழங்கள் இளம் சிவப்பு பழுப்பு நிறத்தில் கொத்தாகவும் காணப்படும். இந்த மரங்கள் அதிகபட்சமாக 10 அடி விட்டமும், 20 அடி சுற்றளவும் கொண்டவையாக இருக்கும். இதைவிட அதிகச் சுற்றளவு கொண்ட மரங்கள் சில இடங்களில் காணலாம். தமிழ்நாட்டின் ஏற்காடு மலை அசம்பூர் கிராமத்தில் மணிவண்ணன் என்பவரின் தோட்டத்தில் சுமார் 300 ஆண்டுகளுக்கு மேல் வயதுடைய ஒரு பழமையான சோழவேங்கை மரம் உள்ளது. இம்மரத்தின் தூண் பகுதியானது 15 மீட்டர் உயரம்வரை உள்ளது. அதன் பிறகே கிளைகள் பிரிகின்றன. மரத்தூண் பகுதியானது அடியில் பெருத்தும், மேலே செல்லச் செல்லப் புணல் வடிவிலும் உள்ளது. அடிப்பகுதி மிகவும் அகன்று அமைந்துள்ளது. தரையுடன் ஒட்டிய பகுதியின் சுற்றளவு 66 அடி கொண்டதாக, 10 பேர் சேர்ந்து கட்டிப்பிடிக்கும் அளவுக்கு இந்த மரம் மிகப் பெரியதாக உள்ளது. இந்த மரமே உலகிலேயே அதிகச் சுற்றளவு, விட்டம் கொண்ட சோழவேங்கை மரமாக இருக்கலாம் எனக் கருதப்படுகிறது.﻿﻿﻿﻿﻿﻿﻿﻿﻿﻿﻿﻿﻿﻿﻿ ஆசாம்  காடுகளில் இந்த மரத்தைப் புலிகள் தங்கள் எல்லைப் பகுதியை வரையறுத்துக்கொள்வதற்காகக் கால் நகங்களால் மரத்தின் பட்டையைப் பிறாண்டிக் கீறுகின்றன.  இம்மரங்களை தென்மேற்கு, நடு, கிழக்கு சீனாவிலும் தைவானிலும் வாழும் மக்கள்  புனித மரமாக கருத்துகின்றனர்.
## பயன்கள்
* சிவப்பு நிறம் கொண்ட இந்த மரம் உறுதியானது. பாலங்கள் கட்டுவதற்கும், வீட்டு உபயோகப் பொருட்கள் தயாரிப்பதற்கும் பயன்படுத்தப்படுகிறது.
* இதன் பழங்களைக் கொண்டு ஒயின் தயார்க்கப்படுகிறது.
* இதன் விதைகளில் 30-54% எண்ணெய் கொண்டுள்ளது, இந்த எண்ணெய் உயவுப்பொருகாளப் பயன்படுத்தப்படுகிறது.
* இதன் பட்டையில் இருந்து சிவப்புச் சாயம் தயாரிக்கப்படுகிறது இந்தச் சாயத்தை பிரம்பு கூடை போன்றவற்றில் பூச பயன்படுத்தப்படுகிறது.
* இம்மரத்தின் வேர் மருந்தாகப் பயன்படுகிறது.
* இதன் இலைக் கொழுந்துகளை தெற்கு லாவோசில் மிளகாய் சாசில் தோட்டுக்கொண்டு உண்ணப்படுகிறது.
## மேற்கோள்கள்

பகுப்பு:மரங்கள்
பகுப்பு:தமிழ்நாட்டின் தாவரங்கள்
சகலா

**சகலா** அல்லது **சங்கலா** (Sagala or Sangala), தற்கால பாக்கித்தானில் உள்ள சியால்கோட் நகரத்தின் பண்டைய கிரேக்கப் பெயராகும். இந்நகரம் பண்டைய பஞ்சாப் பகுதியில் வடக்கில் அமைந்திருந்தது. மேலும் பண்டைய பரத கண்ட மக்களான பாக்லீகர்களின் தலைநகராக விளங்கியது.

கிரேக்க மன்னர் டெமெட்டிரியசின் மகனும், கிரேக்க மன்னருமான மெனாண்டரின், இந்தோ கிரேக்க நாட்டின் தலைநகராகவும் சகலா நகரம் விளங்கியது. 

## மகாபாரதக் குறிப்புகள்
பாக்லீகர்கள் சகலா நாட்டை ஆண்டதாக மகாபாரத காவியத்தில் (மகாபாரதம் 8:44) குறிக்கப்பட்டுள்ளது. மேலும் குருச்சேத்திரப் போரில் சகலா நாட்டின் கலந்து கொண்ட மன்னர் பாக்லீகரை மிக வளு மிக்கவன் எனப் போற்றப்படுகின்றான். பாக்லீகரின் மகன் சோமதத்தன் மற்றும் பேரன் பூரிசிரவஸ் ஆகியவர்கள் ஒரு அக்குரோணி படைகளுடன் கௌரவர் அணியில் இணைந்து பாண்டவர் அணிக்கு எதிராகப் போரிட்டனர்.
பாஹ்லீகர்களின் அரசனான பூரிசிரவஸ் கௌரவப் படைகளின் 11 படைத்தலைவர்களில் ஒருவனாக நியமிக்கப்பட்டான். போரில் சாத்தியகி தன் வாளால் பூரிசிரவசைக் கொன்றான்.

## சகலாவின் அழிவு

அலெக்சாண்டர் பாரசீகத்தை வென்ற பின் இந்திய மன்னர் போரசின் யாணைப் படைகள் மற்றும் 5000 தரைப்படைகளின் துணையுடன், ராவி ஆறு (கிரேக்கர்களால் பெயரிடப்பட்ட ஹைட்டோடெஸ் பெயரிடப்பட்ட) எனும் ஐராவதி ஆற்றைக் கடந்து சகலா நகரத்தை சூறையாடினான்.
பின்னர் சகலா சீரமைக்கப்பட்டு, கிரேக்கப் பேரரசின் கிழக்கெல்லை நகராக விளங்கியது. ஹெலனிய காலத்தில் கிரேக்க பண்பாடு, கலைகளின் தாக்கம் இப்பகுதிகளில் பரவியது.

## சுங்கப் பேரரசில்

மௌரியர்களை வென்ற புஷ்யமித்திர சுங்கன் சுங்கப் பேரரசை நிறுவி மேற்கில் சகலா வரை மகத நாட்டை விரிவாக்கினான்.

## இந்தோ கிரேக்க ஆட்சியாளர்கள்
கிரேக்க பாக்திரியா பேரரசின் மன்னர் மெனாண்டர் தனது ஆட்சிக் காலத்தில் (160 – 135) பஞ்சாபின் சகலா நகரை கைப்பற்றினார்.
 
சகலா நகரத்தில் கிரேக்க சிற்பக் கலையுடன் கிரேக்க கட்டிட கட்டப்பட்டது. இந்தோ – கிரேக்கர்கள்,  பௌத்த சமயத்தை ஏற்றுக் கொண்டு, உள்ளூர் பண்பாடு மற்றும் நாகரீகங்களை வாழ்க்கையில் கடைப்பிடித்தனர்.  

* மேலும் சகலா  நகரம் ஹெப்தலைட்டுகளின் மன்னரான மிகிரகுலரின் தலைநகராக விளங்கியது.

## இதனையும் காண்க
* பாக்லீகர்கள்
* சியால்கோட் 
* இந்தோ கிரேக்க நாடு
* சுங்கப் பேரரசு

## மேற்கோள்கள்


பகுப்பு:பண்டைய இந்திய நகரங்கள்
பகுப்பு:இந்திய வரலாறு
பகுப்பு:பாக்கித்தான் வரலாறு
செனானி-நஷ்ரி சுரங்கச்சாலை

**[https://www.google.co.in/maps/dir/33.046259,75.2796455/33.1299498,75.2939361/@33.0880269,75.2772358,12.75z செனானி-நஷ்ரி சுரங்கச்சாலை],**  சாலை வழிப் போக்குவரத்திற்கு பயன்படும் இதனை **[[பத்னிடாப்]] சுரங்கச்சாலை** என்றும் அழைக்கப்படும். ஜம்மு காஷ்மீர் மாநிலத்தின் ஜம்மு – ஸ்ரீநகர் நகரங்களை இணைக்கும் தேசிய நெடுஞ்சாலை 44-இல் இச்சுரங்கச் சாலை, செனானி மற்றும் நஷ்ரி இடையே அமைந்த மலைப்பகுதியை குடைந்து 9.28 கிலோ மீட்டர் நீளத்திற்கு மலையைக் குடைந்து சாலை அமைக்கப்பட்டது. இச்சுரங்கச்சாலை அமைக்கும் பணி 2011-ஆம் ஆண்டில் துவக்கப்பட்டு, 2 ஏப்ரல் 2017 அன்று நிறைவுற்று, இந்தியப் பிரதமர் நரேந்திர மோடியால் துவக்கி வைக்கப்பட்டது. 2019-இல் இதன் பெயர் **டாக்டர். சியாமா பிரசாத் முகர்ஜி சுரங்கச்சாலை** எனப்பெயர் மாற்றம் செய்யப்பட்டது.

இச்சுரங்கச் சாலை அமைத்த பின்னர், ஜம்மு –காஷ்மீருக்கு இடையே பயண நேரம் 2 மணி நேரம் அளவுக்கும், பயண தூரம் 30.11 கி மீ அளவிற்கும் குறைந்துள்ளது. மேலும்  கடும் பனிப்பொழிவு, மழை போன்றவற்றால் பாதிக்கப்படாத வகையில் இச்சுரங்கசாலை கட்டப்பட்டுள்ளது.

9.2 கிலோ மீட்டர் நீளம் கொண்ட இச்சுரங்கச்சாலை இந்தியாவின் நீளமான சுரங்கச் சாலையாகும்.  
 
2520 கோடி ரூபாய் செலவில் திட்டமிட்ட இச்சுரங்கச்சாலைப் பணி,  திட்டம் முடிவுறும் போது 3720 கோடி ரூபாய் செலவானது. 
இச்சுரங்கச் சாலையின் முக்கிய வயிற்றுப் பகுதி 13 மீட்டர் சுற்றளவும்; வாய் பகுதியும்; வெளி பகுதியும் 6 மீட்டர் சுற்றளவும் கொண்டது. இச்சுரங்கச் சாலையில் ஒவ்வொரு 300 மீட்டர் தொலைவிற்கு ஒரு குறுக்கு வழிப் பாதை வீதம் 29 குறுக்குப் பாதைகள் கொண்டது.
அவசர உதவிக்கு சுரங்கச்சாலையில் கருவிகள் பொருத்தப்பட்டுள்ளது.

## அமைவிடம்
உதம்பூர் மாவட்டத்தில் உள்ள இச்சுரங்கச் சாலை, கீழ் இமயமலைத் தொடரில் 1,200 மீட்டர் உயரத்தில்  உள்ள பத்னிடாப் நகரத்தின் தெற்கில் உள்ள  *செனானி*  எனும் ஊரில் துவங்கி, பத்னிடாப் நகரத்தின் வடக்கில் உள்ள  *நஷ்ரி*  எனும் கிராமத்தில்  முடிகிறது.

பிப்ரவரி 2017-இல் இச்சுரங்கச் சாலை போக்குவரத்திற்கு ஏற்றது எனச் சான்று பெறப்பட்டது.
இந்தியப் பிரதமர் நரேந்திர மோடி 2 ஏப்ரல் 2017 அன்று செனானி-நஸ்ரி சுரங்கச் சாலையைத் திறந்து வைத்து நாட்டிற்கு அர்ப்பணித்தார்.

## இதனையும் காண்க
*ஜவகர் சுரங்கச் சாலை
* பனிஹால்-காசிகுண்ட் சுரங்கச்சாலை
* பீர் பாஞ்சால் சுரங்க இருப்புப்பாதை
* ஜம்மு-பாரமுல்லா இருப்புப் பாதை
* சோஜி லா சுரங்கச்சாலை
## மேற்கோள்கள்

## மேலும் படிக்க
* 

பகுப்பு:இந்தியாவில் போக்குவரத்து
பகுப்பு:இந்திய நெடுஞ்சாலைகள்
பகுப்பு:ஜம்மு காஷ்மீரில் போக்குவரத்து
பகுப்பு:உதம்பூர் மாவட்டம்
மன்னர் துரைசிங்கம் அரசினர் கலைக் கல்லூரி

**மன்னர் துரைசிங்கம் அரசினர் கலைக் கல்லூரி** இந்தியாவின் தமிழ்நாட்டில் சிவகங்கையில் செயல்பட்டுவரும் அரசு கலைக் கல்லூரி ஆகும். இக்கல்லூரி 1947ஆம் ஆண்டில் சிவகங்கை மன்னர் முத்து விசய இரகுநாத கௌரி வல்லப துரைசிங்கம் சண்முக ராஜாவால்  நிறுவப்பட்டது. இது, காரைக்குடி அழகப்பா பல்கலைக்கழகத்தின் இணைப்புக் கல்லூரியாக விளங்கி வருகிறது. இக்கல்லூரியில் இருசுழற்சி முறையில் பட்டப்படிப்புகள் வழங்கப்படுகின்றன.

## வழங்கப்படும் படிப்புகள்
மன்னர் துரைசிங்கம் அரசினர் கலைக்கல்லூரியில் தற்போது 11 இளநிலைப் படிப்புகளும், 10 முதுநிலைப் படிப்புகளும் கற்பிக்கப்படுகின்றன. 

### இளநிலைப் படிப்புகள்
### முதுநிலைப் படிப்புகள்

## மேற்கோள்கள்

## வெளியிணைப்புகள்

## இதனையும் காண்க
* சிவகங்கை மாவட்டத்திலுள்ள கல்வி நிலையங்கள்

பகுப்பு:சிவகங்கை மாவட்டத்திலுள்ள அரசினர் கலைக் கல்லூரிகள்
பகுப்பு:அழகப்பா பல்கலைக்கழக இணைவுக்கல்லூரிகள்
சென்னை வேளாண்மைக் கல்லூரி

சென்னை மாகாணத்தில் வேளாண்மைக் கல்வியை கற்று கொடுக்க தொடங்கப்பட்ட முதல் கல்வி நிறுவனம் ஆகும்.

### வரலாறு
இது சென்னை சைதாப்பேட்டையில் ஆங்கிலேய அரசால் தொடங்கப்பட்ட சைதாபேட்டை வேளாண்மை சோதனை பண்ணை வளாகத்தில் 1876 ஆம் ஆண்டு தொடங்கப்பட்டது. இந்தக் கல்லூரியில் வேளாண்மை மூன்றாண்டு சான்றிதழ் வகுப்புக்கள் நடத்தப்பட்டன. இந்தக் கல்லூரிக்கு முதல் முதல்வராக டபில்யு. ஆர். ராபட்சன் நியமனம் செய்யப்பட்டார்.

  

இவரைத் தொடர்ந்து வால்டர் கீஈஈஸ்,  எஸ்.எல்.டி சில்வா ஆகியோர் முதல்வராக பதவி வகித்தனர். சைதாப்பேட்டை வேளாண்மைக்கல்வியை கற்றுத் தர சிறந்த இடமாக இல்லாததால் சென்னையிலிருந்து கோயம்புத்தூருக்கு 1908 ஆம் ஆண்டு இட மாற்றம் செய்யப்பட்டது.

## மேற்கோள்கள்

பகுப்பு:தமிழ்நாட்டுக் கல்லூரிகள்
எல். ஆர். ஜி. அரசினர் மகளிர் கலைக் கல்லூரி

**எல். ஆர். ஜி. அரசினர் மகளிர் கலைக் கல்லூரி** (*LRG Government Arts College for Women*) இந்தியாவின் தமிழ்நாட்டில் திருப்பூர் மாவட்டத்தில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1987-ஆம் ஆண்டில் தொடங்கப்பட்டது. பாரதியார் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.

## வழங்கும் படிப்புகள்
### இளநிலைப் படிப்புகள்
#### கலை
* தமிழ்
* ஆங்கிலம்
* வரலாறு
* பொருளியல்

#### வணிகம்
* வணிகவியல்
* வணிகமேலாண்மை

#### அறிவியல்
* கணிதம்
* இயற்பியல்
* வேதியியல்
* விலங்கியல்
* தாவரவியல்
* நுண்ணுயிரியல்
* உணவு மற்றும் ஊட்டச்சத்து
* மின்னணுவியல்
* கணினி அறிவியல்

### முதுநிலைப் படிப்புகள்
#### கலை
* தமிழ்
* ஆங்கிலம்
* வரலாறு
* பொருளியல்

#### வணிகம்
* வணிகவியல்

#### அறிவியல்
* வேதியியல்
* விலங்கியல்
* கணினி அறிவியல்

## அமைவிடம்
திருப்பூர் மாவட்டத்தில் பல்லடம் சாலையில் திருப்பூர் மாவட்ட ஆட்சியர் அலுவலகம் அருகே இக்கல்லூரி அமைந்துள்ளது.

## மேற்கோள்கள்

## வெளி இணைப்புகள்

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

பகுப்பு:திருப்பூர் மாவட்டத்திலுள்ள அரசினர் கலைக் கல்லூரிகள்
தாக்கா விரைவு செயல் படைப்பிரிவு முகாம் தற்கொலைத் தாக்குதல் 2017

வங்கதேசத்தின் தலைநகர் தாக்காவில் அமைந்திருந்த *விரைவு செயல் படைப்பிரிவு*முகாம் மீது 2017, மார்ச்சு 17 அன்று தற்கொலைத் தாக்குதல் நடத்தப்பட்டது.

## பின்புலம்
இத்தற்கொலைத் தாக்குதலுக்கு இசுலாமிய அரசு எனும் தீவிரவாத அமைப்பு பொறுப்பேற்றுக் கொண்டுள்ளது. வங்கதேசதில்  தற்கொலைத் தாக்குதல்கள் அரிதானவை ஆகும்.

## தாக்குதல்
17 மார்ச்சு 2017 அன்று உள்ளூர் நேரப்படி பிற்பகல் 1:10 மணியளவில் தாக்குதல்தாரி *விரைவு செயல் படைப்பிரிவு முகமில்* கட்டுமானப் பணிகள் நடந்து கொண்டிருந்த பகுதிக்கு வந்து குண்டை வெடிக்கச் செய்தார். இதல் தாக்குதல்தாரி கொல்லப்பட்டார் மேலும் இரு இராணுவ அதிகாரிகள் காயமடைந்தனர். காயமடைந்த இராணூவ அதிகாரிகள் இருவரும் தாக்கா இராணுவ மருத்துவமனைக்கு எடுத்துச் செல்லப்படனர். வங்கதேசத்தில் தாக்குதல் நடத்துவோம் என இஸ்லாமிய அரசு தீவிரவாதக் குழு அறிவித்த இரண்டு நாட்களுக்குள் இத்தாக்குதல் நடத்தப்பட்டது. தாக்குதலுக்கு அடுத்த நாள் *ஜமாத்துல் முஜாஹிதீன் வங்கதேசம்* எனும் அமைப்பைச் சேர்ந்த இருவரை ''வங்கதேச தீவிரவாதத் தடுப்பு பிரிவினர் சிட்டகாங் நகரில் தேடுதல் வேட்டையின் போது கைது செய்தனர்.

## மேற்கோள்கள்

பகுப்பு:2017 நிகழ்வுகள்
பகுப்பு:வங்காளதேசத்தில் தீவிரவாதத் தாக்குதல்கள்‎
பீர் பாஞ்சால் சுரங்க இருப்புப்பாதை

**பீர் பாஞ்சால் சுரங்க இருப்புப்பாதை** இந்தியாவின் ஜம்மு காஷ்மீர் மாநிலத்தில்,  இமயமலையின் பீர் பாஞ்சால் மலைத்தொடரை குடைந்து வடித்த இந்தியாவின் 11.2 கிலோ மீட்டர் நீளமான பீர்ப பாஞ்சால் தொடருந்து சுரங்க இருப்புப் பாதை, இராம்பன் மாவட்டத்தின் பனிஹால்  மற்றும் அனந்தநாக் மாவட்டத்தின் காசிகுண்ட் நகரத்திற்கு அருகே உள்ள ஹில்லார் ஷாகாபாத் ஊரையும்  இணைக்கிறது.ஜம்மு-பாரமுல்லா இருப்புப் பாதையின் ஓர் அங்கமாக பீர் பாஞ்சால் சுரங்க இருப்புப் பாதை நிறுவப்பட்டுள்ளது.

பீர் பாஞ்சால் சுரங்க இருப்புப்பாதை, இந்தியாவின் ஜம்மு காஷ்மீர் மாநிலத்தில், பனிஹால் நகரத்திலிருந்து 11.2 (7 மைல்) கிலோ மீட்டர் நிளத்திற்கு இமயமலையின் பீர் பாஞ்சால் மலைத் தொடரைத் குடைந்து அமைக்கப்பட்டது.

## நீளம் மற்றும் உயரம்
கடல் மட்டத்திலிருந்து 1,760 மீட்டர் உயரத்தில் அமைந்த பீர் பாஞ்சால் சுரங்க இருப்புப்பாதை 11.2 கிலோ மீட்டர் நீளம் கொண்டது.  
இச்சுரங்கப் பாதை 8.40 மீட்டர் அகலமும்; 7.39 மீட்டர் உயரமும் கொண்டது. மேலும் இச்சுரங்க இருப்புப் பாதையை ஒட்டி மூன்று மீட்டர் அகலம் கொண்ட சாலையும் அமைக்கப்பட்டுள்ளது.

தொடருந்துகள் இச்சுரங்க இருப்புப் பாதையை கடக்க 9 நிமிடங்கள் மற்றும் 30 வினாடிகள் ஆகிறது.

பேருந்துகள் காசிகுண்ட் – பனிஹால் நகரங்களுக்கிடையே உள்ள 35 கிலோ மீட்டர் நீள சாலை வழியாக பயணித்து கடக்க வேண்டும். ஆனால் இச்சுரங்க இருப்புப்பாதை மூலம் தொடருந்துகள் 17 கிலோ மீட்டர் பயணித்து கடக்கலாம். 

## இதனையும் காண்க
* ஜம்மு-பாரமுல்லா இருப்புப் பாதை
* செனானி-நஷ்ரி சுரங்கச்சாலை
* ஜவகர் சுரங்கச் சாலை
* பனிஹால்-காசிகுண்ட் சுரங்கச்சாலை
* ஜவகர் குகை
*  சோஜி லா சுரங்கச்சாலை

## மேற்கோள்கள்

## வெளி இணைப்புகள்
*Pir Panjal Railway Tunnel T80 By N.A.T.M  at IRICEN

பகுப்பு:ஜம்மு காஷ்மீரில் போக்குவரத்து
பகுப்பு:இந்திய இரயில்வே
பகுப்பு:ஜம்மு காஷ்மீர்
வித்தியாபதி

**வித்தியாபதி** (Vidyapati) (பொ.ஊ. 1352–1448), இந்திய நாட்டின் மைதிலி மொழி மற்றும் சமசுகிருத மொழிக் கவிஞரும், எழுத்தாளரும் ஆவார்.

*மைதிலி கவிக் குயில்* எனும் புனைப் பெயரால் மைதிலி மொழியில் நன்கு அறியப்பட்டவர். கணபதி தாக்கூரின் மகனாகப் பிறந்த வித்தியாபதி, சமசுகிருதம், மைதிலி மொழி மற்றும்  வங்காள மொழிகளில் பெரும் புலமை பெற்றவர். மேலும், நேபாள மொழியிலும் சில கவிதைகளைப் புனைந்துள்ளார்.

## பிரபல கலாசாரத்தில்
கவிஞர் வித்தியாபதி குறித்தான இந்தித் திரைப்படம் 1937-இல் வெளிவந்தது.

## மேற்கோள்கள்

## வெளி இணைப்புகள்
* Vidyapatidham.tk Website
* Bisfi.in Website 
* Birth place of Vidyapati
* 27 poems transl. Deben Bhattacharya, from *Love Songs of Vidyapati*, (UNESCO) 1963
* Vidyapati Padmavati
* Maharsi Sri Aurobindo on Vidyapati  by Binod Bihari Verma
* Vidyāpati: Bangīya padābali; songs of the love of Rādhā and Krishna

பகுப்பு:1350 பிறப்புகள்
பகுப்பு:1440 இறப்புகள்
பகுப்பு:இந்தியக் கவிஞர்கள்
பகுப்பு:இந்திய எழுத்தாளர்கள்
பகுப்பு:மதுபனி மாவட்ட நபர்கள்
பகுப்பு:சமசுகிருத அறிஞர்கள்
வேமகர்கள்

**வேமகர்கள்** (Vemaka)  பண்டைய பரத கண்டத்தின் வடக்கில்,  இமயமலையில் தற்கால உத்தராகண்ட் மாநிலத்தில் குலிந்தப் பேரரசின் வடக்கில் வாழ்ந்த இனக்குழுவினர் ஆவார்.

இந்தோ கிரேக்க நாடு மற்றும் குலிந்தப் பேரரசின் வெள்ளி நாணயங்கள் மூலம் வேமகர்கள் மற்றும் ஆதும்பரர்கள் எனும் இனக் குழுவினரை அறிய முடிகிறது.

## இதனையும் காண்க
* குலிந்தர்கள்  
* யௌதேயர்கள்
* பௌரவர்கள்
* அருச்சுனயானர்கள்
* விருஷ்ணிகள்
* ஆதும்பரர்கள் 
* சகலர்கள்

## மேற்கோள்கள்

*Vemaka coinage 

பகுப்பு:இந்து சமய தொன்மவியல் இனக்குழுக்கள்
பகுப்பு:பண்டைய இந்திய இனக்குழுக்கள்
தெல்லா அம்சா (நெல்)

**தெல்லா அம்சா** (*Tella Hamsa *) எனப்படும் இது; 1975 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 110 - 115 நாட்களில் அறுவடைக்கு வரக்கூடிய இந்த நெல் இரகம், எச் ஆர் - 12 (*HR-12*) எனும் நெல் இரகத்தையும், டி என் 1 (*T(N)1*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். நீர்ப்பாசன வசதியுடன் கூடிய பகுதிகளில் நன்கு வளரத் தக்க இந்த நெற்பயிர், குளிர்ச்சியான காலநிலையை தாங்கும் திறனுடையது. ஒரு எக்டேருக்கு சுமார் 4000 - 5000 கிலோ (*40-45 Q/ha*) மகசூல் தரவல்ல இவ்வகை நெற்பயிர், ஆந்திரப் பிரதேசத்தில் அதிகளவில் பயிரிடப்படுகின்றது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
அலாய்ஸ் அல்சீமர்

**அலாய்ஸ் அல்சீமர்**  (14 சூன் 1864–19 திசம்பர் 1915) என்பவர் செருமானிய உளவியல் நிபுணர் மற்றும் நரம்பியல் நோய் மருத்துவர் ஆவார். மறதி நோய் ஏற்படுவதன் மூல காரணங்களை ஆய்ந்து அதனைக் குணப்படுத்தும் வழிவகைகளைக் கண்டறிந்தவர். எனவே அந்த மறதி நோய்க்கு அவரது பெயரையே வைத்து  'அல்சிமர்ஸ் நோய்' எனப் பெயரிட்டு அழைக்கலாயினர்.

## வரலாறு

செருமனியில் மார்க்கப்பிரிட் என்ற ஊரில் பிறந்த அலாய்ஸ் அல்சீமர் இளம் பருவத்திலேயே அறிவியல் நாட்டம் கொண்டார். மருத்துவக் கல்வியிலும் இவருக்கு ஈடுபாடு ஏற்பட்டது.

1887 ஆம் ஆண்டில் மருத்துவப் பட்டம் பெற்ற பிறகு 1888 இல் பிராங்க்பர்ட் மருத்துவமனைகளில் பணி செய்தார். அவ்வமயம் 1901 ஆம் ஆண்டில்  ஆகஸ்டு டிடர் என்னும் ஒரு பெண் மணியைச் சந்தித்தார்  அந்தப் பெண்மணி குறுகிய கால மறதியினால் துன்புற்றத்தைக் கண்ட அலாய்ஸ் அல்சீமர் அந் நோய் குறித்து ஆராயத் தொடங்கினார். ஆகஸ்டு டிடர் இறந்ததால் அவருடைய உடலிலிருந்து மூளையைப் பிரித்தெடுத்து 
ஆராய்ந்தார். அதன் விளைவாகக் கிடைத்த உண்மைகளை 1906 இல் ஒரு சொற்பொழிவில் தெரியப்படுத்தினார்.
   
எமில் கிரேப்ளின் என்னும் செருமானிய உளவியல் நிபுணருடன் நட்புக் கொண்டதால்   இருவரும் இணைந்து ஆய்வுப் பணியில் ஈடுபட்டார்கள். 1910 ஆம் ஆண்டில் எமில் கிரேபிளின் தம் நண்பர்  அலோயிஸ் அல்சீமரின் கண்டுபிடிப்பை  ஒரு புத்தகத்தில் பதிவு  செய்து உலகுக்கு அறிவித்தார்  

அலாய்ஸ் அல்சிமர் மறதி நோய் மட்டுமல்லாது மூளையில் ஏற்படும் கட்டி, காக்காய்வலிப்பு போன்ற நரம்பு தொடர்பான நோய்கள் பற்றிய ஆய்வுகளையும் செய்தார்.

## மேற்கோள்கள்

பகுப்பு:உளவியலாளர்கள்
பகுப்பு:1864 பிறப்புகள்
பகுப்பு:1915 இறப்புகள்
பகுப்பு:நரம்பணுவியலாளர்கள்
மன்னை இராசகோபாலசுவாமி அரசினர் கலைக் கல்லூரி

**மன்னை இராசகோபாலசுவாமி அரசினர் கலைக் கல்லூரி** இந்தியாவின் தமிழ்நாட்டில் திருவாரூர் மாவட்டத்தில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1971ஆம் ஆண்டில் தொடங்கப்பட்டது. பாரதிதாசன் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.

## வரலாறு
1971 ஆவது ஆண்டில் மன்னார்குடி ராசகோபால சுவாமி கோயில் நிலத்தைப் பெற்று இக்கல்லூரி தொடங்கப்பட்டது. 

## வழங்கும் படிப்புகள்
### இளநிலைப் படிப்புகள்
### முதுநிலைப் படிப்புகள்

## அமைவிடம்
திருவாரூர் மாவட்டத்தில் மன்னார்குடியில் இக்கல்லூரி அமைந்துள்ளது.

## மேற்கோள்கள்

## வெளியிணைப்புகள்
*
## இதனையும் காண்க
* திருவாரூர் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

பகுப்பு:திருவாரூர் மாவட்டத்திலுள்ள அரசினர் கலைக் கல்லூரிகள்
பச்லுர் ரகுமான் கான்

**பச்லுர் ரகுமான் கான்** (வங்காளம்: ফজলুর রহমান খান, Fozlur Rôhman Khan) (3 ஏப்ரல் 1929 – 27 மார்ச்சு 1982) என்பவர் வங்கதேச அமெரிக்கர். இவர் கட்டமைப்புப் பொறியாளரும் வடிவமைப்பாளரும் ஆவார். வானளாவிகளின் கட்டுமான அமைப்பை துவக்கியவர்.  அதனால் வானளாவிகளின் குழாய் வடிவமைப்பின் தந்தை என கருதப்படுகிறார்.  இவர் கணினி உதவு வடிவமைப்பின் (computer-aided design (CAD)) முன்னோடி மட்டுமல்லாது 1973 முதல் 1998 வரை உலகின் உயரமான வானளாவியாக இருந்த சியர்சு கோபுரத்துக்கும் 100 மாடி வானளாவியான இச்சான் ஆன்காக் மைய கட்டடத்துக்கும் வடிவமைப்பாளாராக கட்டமைப்புப் பொறியாளராக இருந்தார்.

மற்றவர்களைவிட கானே இருபதாம் நூற்றாண்டின் பிற்பகுதியில் வானளாவிகள் கட்டுவது மீண்டெழ காரணமாக இருந்தார்  . கட்டமைப்பு பொறியியலில் இவர் புகுத்திய புதிய முறை காரணமாக இவர் கட்டமைப்புப் பொறியியலின் ஐன்சுடீன் என்றும் இருபதாம் நூற்றாண்டின் சிறந்த கட்டமைப்புப் பொறியாளர் என்றும் அழைக்கப்படுகிறார். இவரின் முறையே நவீன  வானளாவிகளின் கட்டமைப்பில் இன்றும் அடிப்படையாக உள்ளது. இவரை சிறப்பிக்கும் விதமாக வானளாவி கட்டட அமைப்பு பச்லுர் ரகுமான் கான் வாழ்நாள் சாதனை விருதை அறிவித்துள்ளது.

வானளாவிகளுக்காக நன்கு அறியப்பட்டிருந்தாலும்  சௌதி அரேபியாவில் உள்ள அரசர் அப்துலாச் பன்னாட்டு வானூர்தி நிலையம், மெக்மேத்-பியர்சே சூரிய தொலைநோக்கி உட்பட பல கட்டடங்களுக்கு வடிவமைப்பாளராக இருந்துள்ளார்.

## பிறப்பு
பச்லுர் ரகுமான் கான் 3 ஏப்பிரல் 1929இல் பிரித்தானிய இந்தியாவில் டாக்கா நகரில் பிறந்தார்  . டாக்காவுக்கு அருகிலுள்ள பரித்பூர் மாவட்டத்திலுள்ள பன்டரிகண்டீ  என்ற சிற்றூரில் வளர்ந்தார். இவரின் தந்தை அப்துல் உயர் நிலைப்பள்ளியின் கணக்கு ஆசிரியர், மேலும் பாடபுத்தக ஆசிரியரும் ஆவார். பின்னாளில் வங்காள மாகாணத்தின் பொது செய்தி துறையின் இயக்குநராக பொருப்பு வகித்தார். இவரின் தந்தை பணி ஓய்வுக்குப் பின் டாக்காவிலுள்ள சகன்னாத் கல்லூரியின் முதல்வராக பணியாற்றினார்.

கான் டாக்காவிலுள்ள அர்மானிடோலா அரசு உயர்நிலைப் பள்ளியில் படித்தார். பின்பு சீபூரிலுள்ள (தற்போது அவுராக்கு அருகில் உள்ளது)  வங்காள பொறியியல் கல்லூரியிலும் பின்பு டாக்காவிலுள்ள அசனுல்லா பொறியியல் கல்லூரியிலும் குடிசார் பொறியியல் படித்தார். அமெரிக்காவின் புல்பிரைட் மற்றும் பாக்கித்தானிய அரசின் படிப்புதவித்தொகை கிடைத்ததால் 1952 ஆம் ஆண்டு அமெரிக்காவுக்கு படிக்க சென்றார். அங்கு சாம்பெய்ன்-அர்பானா என்ற இடத்திலுள்ள இலினோய் பல்கலைக்கழகத்தில் படித்தார். மூன்று ஆண்டுகளில் கான் இரண்டு முதுகலை பட்டங்களையும் ஒரு முனைவர் பட்டத்தையும் பெற்றார். பயன்பாட்டு விசையியல் கோட்பாட்டிலும் கட்டமைப்புப் பொறியியலில் முதுகலை பட்டமும் கட்டமைப்பு பொறியியலில் முனைவர் பட்டமும் பெற்றார் . "செவ்வக வடிவ முன்னழுத்தப்பட்ட பைஞ்சுமை உத்திரத்தின் மீதான பல்வேறு வகை வடிவமைப்புகளின் தொடர்பை பகுத்துணரும் அவதானிப்பு" என்ற முனைவர் பட்ட ஆய்வேட்டை மேற்கொண்டார்.

## மேற்கோள்கள்


பகுப்பு:பொறியியலாளர்கள்
பகுப்பு:அமெரிக்கர்கள்
பகுப்பு:1929 பிறப்புகள்
பகுப்பு:1982 இறப்புகள்
அருள்மிகு சுப்பிரமணியசுவாமி அரசினர் கலைக் கல்லூரி

**அருள்மிகு சுப்பிரமணியசுவாமி அரசினர் கலைக் கல்லூரி** இந்திய மாநிலம் தமிழ்நாட்டில் திருவள்ளூர் மாவட்டத்தின் திருத்தணியில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1970ஆம் ஆண்டில் தொடங்கப்பட்டது. சென்னை பல்கலைக்கழகத்தின் உறுப்புக் கல்லூரியாக செயல்பட்டு வருகிறது.

## வழங்கும் படிப்புகள்
### இளநிலைப் படிப்புகள்
### முதுநிலைப் படிப்புகள்

## அமைவிடம்
திருவள்ளூர் மாவட்டத்தில், திருத்தணி - சென்னை  சாலையில் இக்கல்லூரி அமைந்துள்ளது.

## மேற்கோள்கள்

## வெளியிணைப்புகள்
*

## இதனையும் காண்க
* திருவள்ளூர் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

பகுப்பு:திருவள்ளூர் மாவட்டத்திலுள்ள அரசினர் கலைக் கல்லூரிகள்
சியாம் சண்டை மீன்

**சியாம் சண்டை மீன்** (*Siamese fighting fish*) கௌராமி (Gourami) என்ற குடும்பத்தைச் சார்ந்த மீன் இனம் ஆகும். இவை வீடுகளில் வளர்க்கப்படும் மீனாக இருந்தாலும் தனித் தொட்டிகளிலேயே வளர்க்கப்படுகிறது. ஏனெனில் இவற்றில் ஆண் மீன் போர் குணம் கொண்டவையாக உள்ளது. ஒரே தொட்டியில் இரண்டு ஆண் *சியாம் சண்டை மீன்களை* வளர்த்தாலும் இரண்டும் சண்டையிட்டு ஏதாவது ஒன்று மரணம் அடைந்துவிடும் நிலை உள்ளது. சிறியதாக இருக்கும்போதே பெண் ஆண் இரண்டையும் ஒரே தொட்டியில் வளர்க்கவேண்டும்.  இனப்பெருக்க காலம் தவிர்த்து மற்ற நேரங்களில் பெண் மீனை இவற்றுடன் ஒரே தொட்டியில் வளர்க்கக்கூடாது.

இவற்றில் ஆண் மீன்கள் அசையும் துடுப்புகளைக் கொண்டு உள்ளது. இவற்றின் பூர்வீகம் மேக்கொங் ஆற்றுப் படுகை, லாவோஸ், கம்போடியா, வியட்நாம், மற்றும் தாய்லாந்து போன்ற பகுதிகள் ஆகும். இவை நிலையான சிற்றோடைகள் கால்வாய்கள், வயல்வெளிகள் போன்றவற்றிலும் காண முடிகிறது. இவ்வகை மீன்களைப் பன்னாட்டு இயற்கைப் பாதுகாப்புச் சங்கம் செம்பட்டியலில் அழிவாய்ப்பு வகையாகச் சேர்த்துள்ளது.

## மேற்கோள்கள்

## மேலும் படிக்க
*
*

## வெளி இணைப்புகள்

*International Betta Congress 
*BETTAFISH subreddit
*Aquarium Network 
*Betta Fish Care: How to care for Bettas 
*How To Breed Bettas
*

பகுப்பு:பழக்கிய விலங்குகள்
பகுப்பு:மீன்கள்
கௌராமி

**கௌராமி மீன்** (*Gourami*) இவை நன்னீர் மீன்களில் பேர்சிஃபார்மீசு என்ற வகையைச் சார்ந்த மீன் இனம் ஆகும். இவற்றின் பூர்வீகம் ஆசியாப் பகுதி நாடுகளான இந்தியா, பாக்கித்தான், மற்றும் மலாய் தீவுக்கூட்டம் துவங்கி வட-கிழக்கில் அமைந்துள்ள கொரியா வரைப் பரவியுள்ளது.

*கௌராமி* என்ற இந்த பெயர் சாவகம் மொழியிலிருந்து எடுக்கப்பட்டதாகும். தாவர உண்ணி மீன் வகையான இவை பெரிய வகை மீன்களுடன் வளர்க்கப்படுகின்றன. இவற்றில் இராட்சத கௌராமி, தடிப்பு உதடுடைய கௌராமி, குள்ளக் கௌராமி, [முத்தமிடும் கௌராமி, [முத்துக் கௌராமி, சொர்க்க மீன் எனப் பல வகைகள் உள்ளன. இதன் மேல் துடுப்பு நீட்டிக்கப்பட்டவையாக உள்ளது. இவற்றில் காணப்படும் மீன்களின் குஞ்சுகள் எப்போதும் பெற்றோரின் கவனிப்பிலேயே இருப்பதைக் காணமுடிகிறது.  இவை சியாம் சண்டை மீன் போன்று குமிழி கூடு கட்டுகின்றன. இவை 15 பேரினத்துடன் 4 கிளை இனமாகப் பிரிக்கப்பட்டு 133  இனங்கள் பிரித்தறியப்பட்டு வகைப்படுத்தப்பட்டுள்ளது.

## படத்தொகுப்பு

Image:Male_female_dwarf_gourami.jpg|ஆண் பெண் குள்ளக் கௌராமி மீன்களில் உடல் வேறுபாட்டின் தோற்றம் 
Image:Makropode_Quang_Binh-Makropode_060114_1.jpg|சிகப்பு கௌராமி
Image:Makropode_Makropodus_opercularis_060114_1.jpg|சொர்க்க மீன் 
Image:giant.gourami.arp.jpg|இராட்சத கௌராமி
Image:Trichogaster trichopterus 7.jpg| மூன்று புள்ளி கௌராமி 


## மேற்கோள்கள்

பகுப்பு:பழக்கிய விலங்குகள்
ஓ ஆர் எஸ் - 11 (நெல்)

**ஓ ஆர் எஸ் - 11** *ORS - 11)* எனப்படும் இது; 1975 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், **டி - 141** *(T - 141)* எனும் நெல் இரகத்தையும், **ஐ ஆர் - 8 - 246** (*IR-8-246*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மானாவாரி மற்றும் கடலோர உவர்ப்பு நிலப் பகுதிகளில் நன்கு வளரத் தக்க இந்த நெற்பயிர், 80 சென்டிமீட்டர் (80 cm) குள்ளப் பயிராகும். நீண்ட மற்றும் தடித்த தானியத்தை கொண்டுள்ள இவ்வகை நெற்பயிர், ஒரிசா மாநில கடலோரப் பிராந்தியங்களில் பெரும்பான்மையாக பயிரிடப்படுகின்றது.

## குறிப்பு
ஓ ஆர் எஸ் - 11 (*ORS-11*) இந்தியாவின் ஒரிசா மாநிலத்தின் நெல் வகையாகும்.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
சென் பீட்டர்ஸ்பேர்க் விரைவுப் போக்குவரத்து குண்டு வெடிப்பு 2017

உருசியா நாட்டின் சென் பீட்டர்ஸ்பேர்க் நகர சென் பீட்டர்ஸ்பேர்க் விரைவுப் போக்குவரத்து நிலையத்தில் 3 ஏப்ரல் 2017 அன்று குண்டு வெடித்தது. குண்டு வெடிக்கும் போது விரைவுப் போக்குவரத்து தொடர்வண்டியானது *சென்னாயா ப்லோஷ்ஜாட்* (Sennaya Ploshchad) மற்றும் *டெக்னாலஜிஸ்கி இன்ஸ்டிடியூட்* (Tekhnologichesky Institut ) ஆகிய நிலையங்களுக்கு இடையே சென்று கொண்டிருந்தது. இவ்விபத்தில் உடனடியாக ஒன்பது பேர் மரணமடைந்தனர் பின்னர் மருத்துவமனையில் ஐவர் மரணமடைந்தனர். மேலும் 45 பேர் காயமடைந்தனர். வெடிபொருளானது கைப்பெட்டியினுள் (briefcase) வைக்கப்பட்டிருந்தது. இரண்டாவது வெடிபொருளானது மற்றுமொரு விரைவுப் போக்குவரத்து நிலையத்தில் கண்டுபிடிக்கப்பட்டு பின்னர் செயலிழக்கச் செய்யப்பட்டது T. இக்குண்டுவெடிப்பின் சூத்ரதாரியாக கிர்கிசுத்தான் நாட்டைச் சேர்ந்த ரஷ்யக் குடியுரிமை பெற்ற *அக்பர்ஷான் ஜாலியோய்* (Akbarzhan Jaliov) சந்தேகிக்கப்படுகிறார்.
## தாக்குதல்
2017, ஏப்ரல் 3 அன்று  கிட்டத்தட்ட ஒரு கிலோகிராம் எடையுடைய வெடிபொருளானது, விரைவுப் போக்குவரத்து தொடர்வண்டி *சென்னாயா ப்லோஷ்ஜாட்* (Sennaya Ploshchad) மற்றும் *டெக்னாலஜிஸ்கி இன்ஸ்டிடியூட்* (Tekhnologichesky Institut ) ஆகிய நிலையங்களுக்கு இடையே சென்று கொண்டிருக்கும்போது வெடித்தது. அவசரகால நிகழ்வுகளின் அமைச்சு, குண்டானது மூன்றாவது பெட்டியில் வைக்கப்பட்டிருந்தது எனத் தெரிவித்துள்ளது. நேரில் பார்த்தவர்கள் குண்டானது வாசலின் அருகே வெடித்தது எனவும் வெடித்தவுடன் நடைமேடையெங்கும் புகையால் நிரம்பியது எனவும் தெரிவித்தனர். சமூக வலைத்தளங்களில் பதிவேற்றப்பட்ட காணொளிகள் பாதிக்கப்பட்டவர்களையும், உலோகக் கதவு வளைந்திருந்ததையும் காட்டியது. இக்குண்டுவெடிப்பைத் தொடர்ந்து *சென் பீட்டர்ஸ்பேர்க்* நகரின் அனைத்து விரைவுப் போக்குவரத்து தொடர்வண்டி நிலையங்களும் மூடப்பட்டன. பின்மாலைப் பொழுதில் இரண்டாவது, மூன்றாவது மற்றும் ஐந்தாவது தடத் தொடர்வண்டிகள் வழக்கம்போல் இயங்கின..

## பாதிக்கப்பட்டோர்

## எதிர்வினைகள்

தாக்குதல் நடந்தபோது அந்கரத்திலிருந்த உருசியப் பிரதமர் விளஜீமிர் விளஜீமிரவிச் பூட்டின் இத்தாக்குதல் தொடர்பான விரிவான விசாரணை மேற்கொள்ளப்படும் என உறுதியளித்தார். மேலும் தாக்குதல் நடைபெற்ற இடத்திற்குச் சென்று பாதிக்கப்படவர்களுக்காக மலர் வைத்து அஞ்சலி செலுத்தினார்.

## தாக்குதலாளி
தாக்குதலாளி எனச் சந்தேகிக்கப்படும் நபர் கிர்கிசுத்தான் நாட்டைச் சேர்ந்த ரஷ்யக் குடியுரிமை பெற்ற  22 வயதுடைய *அக்பர்ஷான் ஜாலியோய்* (Akbarzhan Jaliov) ஆவார். 'அக்பர்ஷான் ஜாலியோய்* 1995 ஆம் ஆண்டு *கிர்கிசுத்தான்* நாட்டின் *ஓஷ்'' (Osh) நகரில் பிறந்தவர். ரஷ்ய நாட்டு எம்.கே (MK) எனும் ஊடகம் இவர்  2015 ஆம் ஆண்டில் சமையல்  நிபுணராகப் பணியாற்றினார் எனவும் அதன் பின்னர் தலைமறைவானார் எனத் தெரிவித்தது.

## சர்வதேசக் கண்டனங்கள்

பல்வேறு நாடுகளைச் சேர்ந்த தலைவர்கள் இந்நிகழ்விற்கு தங்களது வருத்தத்தையும் கண்டனத்தையும் தெரிவித்தனர்.  சைனா, செக் குடியரசுc, டென்மார்க், பிரன்ஸ், ஜியார்ஜியா, இந்தியா, இந்தோனேசியா, ஈரான், இஸ்ரேல், மலேசியா, பாகிஸ்தான், போலந்து, போர்த்துக்கல், உக்ரைன், ஐக்கிய ராஜ்ஜியம், அமெரிக்கா மற்றும் ஐரோப்பிய யூனியன் போன்றவை தங்களது வருத்தத்தைப் பதிவு செய்த நாடுகளுள் சில.

## மேற்கோள்கள்

பகுப்பு:2017 நிகழ்வுகள்
பகுப்பு:உருசியாவில் தீவிரவாதத் தாக்குதல்கள்
வைர சூத்திரம்

thumb|363x363px|சீன டயமண்ட் சூத்ரா நூல், உலகில் பழமையான அச்சிடப்பட்ட புத்தகம்.
**வைர சூத்திரம்** அல்லது **வஜ்ர சூத்திரம்** (*Diamond Sūtra*; சமசுகிருதம்:***Vajracchedikā Prajñāpāramitā Sūtra***) என்பது  மகாயான (பௌத்தம்) சூத்திரம்  ஆகும். இந்த டயமண்ட் சூத்ராவானது, கிழக்கு ஆசியாவில் மிக செல்வாக்கு உள்ள மகாயான சூத்திரங்களில் ஒன்றாகும். ஜென் புத்தசமயத்தில் உள்ள பக்தி மற்றும் ஆய்வு ஆகியவற்றுக்கு ஒரு முக்கிய பொருளாக உள்ளது. இப்பொழுதும் அழியாமல் உள்ள ஆரம்பகால அச்சுப் புத்தகம் இது ஆகும்.

இந்தப் புத்தகத்தைப் பதிப்பிக்க நிதியுதவி செய்தவர் வாங் சியே. அவருடைய பெற்றோரின் நினைவாக இலவசமாக விநியோகிப்பதற்காக இந்த நூலை அவர் அச்சிட்டுள்ளார். சீனாவின் கான்சு மாகாணத்தின் டன்ஹுவாங் குகையில் டைமண்ட் சூத்ரா அச்சுப் புத்தகம் 1899-ல் கண்டெடுக்கப்பட்டது.

டயமண்ட் சூத்ராவின் சீன பதிப்பு ஒன்றின் நகலானது, ஆரேல் ஸ்டீன் என்பவரால் 20 ஆம் நூற்றாண்டின் தொடக்கத்தில் மஹாயனவிம்சிகா கையெழுத்துப் பிரதிகளில் கண்டெடுக்கப்பட்டது, இது கி.பி. 868 மே. 11 தேதியில் அச்சிடப்பட்டது..  இது கூட்டன்பர்க்கின் விவிலியம் அச்சிடப்படுவதற்குக் கிட்டத்தட்ட 586 ஆண்டுகளுக்கு முன்பு நடந்திருக்கிறது. இந்த நூலின் ஒரு பிரதி பிரித்தானிய நூலகத்தில் பாதுகாக்கப்படுகிறது. டைமண்ட் சூத்ரா நூலின் முகப்பில் அச்சிடப்பட்ட ஓவியம்தான், உலகிலேயே அச்சிடப்பட்ட முதல் ஓவியம் அட்டைப்படமும் என்பது குறிப்பிடத்தக்கது. இந்த நூல் குறித்து பிரித்தானிய நூலகம், *The earliest complete survival of a dated printed book.* (*உலகின் பழமையான முழுமைபெற்ற, தேதி இடப்பட்ட அச்சு நூல்*) என்று குறிப்பிடுகிறது."

## மேற்கோள்கள்

பகுப்பு:சீன நூல்கள்
பகுப்பு:மகாயான சூத்திரங்கள்
பகுப்பு:ஒன்பதாம் நூற்றாண்டு
அப்துல் ஹலீம் ஜாபர் கான்

**அப்துல் அலீம் சாபர் கான்** (*Abdul Halim Jaffer Khan*, பிப்பிரவரி 18, 1927 – ஜனவரி 4, 2017) இந்திய சிதார் கலைஞர். சங்கீத நாடக அகாதமி விருது (1987), பத்மஸ்ரீ (1970) பத்ம பூசண் (2006) போன்ற விருதுகளைப் பெற்றுள்ளார்.

## மேற்கோள்கள்

பகுப்பு:1927 பிறப்புகள்
பகுப்பு:2017 இறப்புகள்
பகுப்பு:மத்தியப் பிரதேச நபர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
அரை-இழுபட்ட நிலை (சுடுகலன்)

thumb|அரை-இழுபட்ட நிலையில் இருக்கும், கோல்ட் ஓரியக்க சுத்தியல்
**அரை-சுத்தி / அரை-இழுபட்ட நிலை** (Half-cock) என்பது, சுடுகலனுடைய சுத்தியல்— முழுதுமாக அல்லாமல்— பாதி அளவிற்கு இழுக்கப்படிருக்கும் நிலையே ஆகும். பல சுடுகலன்கள், குறிப்பாக பழைய சுடுகலன்களின், அரை-இழுபட்ட நிலையை அடைய, சுத்தியலில் ஒரு காடி வெட்டப்பட்டிருக்கும். இந்த நிலையானது, வெடியூசி- பூட்டிய சுத்தியலை தட்டும் மூடி அல்லது வெடிபொதியின் மீதும் படவிடாது; துப்பாக்கியையும் வெடிக்க விடாது. அரை-இழுபட்ட நிலையை பயன்படுத்துவதன் நோக்கம்; சுடுகலனில் குண்டேற்றுவதற்காக, அல்லது பாதுகாப்பு அம்சமாக, அல்லது இவை இரண்டிற்காகவும் கூட இருக்கலாம். 

## முற்கால உதாரணங்கள்
thumb|right|சுத்தியல், அரை-இழுபட்ட நிலையில் உள்ளபோது மட்டுமே குண்டேற்ற முடியும், ரெமிங்டன்-ரைடர் எண்.22 பின்குண்டேற்ற புரிதுமுக்கியின் இயக்கத்தை காட்டும் படம்.<br />1. வெடித்த அடுத்த கணத்தில் ஆயுதம்.<br />2. வெடிபொதியை இடுவதற்கு திறக்கப்பட்டுள்ளது.<br />3. குண்டேற்றபாட்டு, அரை-சுத்தி நிலையில்.
முற்கால தீக்கல்லியக்கிகளின் கிண்ணியில், எரியூட்டியை இடுவதற்கு, அரை-இழுபட்ட நிலை தேவை பட்டது. கோல்ட் 1851 நேவி சுழல்துப்பாக்கி போன்ற, சிலவகை முற்கால சுழல்துமுக்கிகளில், சுத்தியலை அரை-இழுபட்ட நிலையில் வைத்தால் தான், உருள்கலனை சுற்றச்செய்து, அதில் குண்டேற்ற இயலும். இது போன்ற சுடுகலன்களில், இருக்கும் 6 அறைகளிலும் குண்டேற்றி, சுத்தியலை அரை-இழுபட்ட நிலையில் வைப்பதற்கு பதிலாக; வழக்கமான பாதுகாப்பு நோக்காமாக, ஆறில் 5 அறைகளில் மட்டும் குண்டேற்றப்பட்டு, இயல்பு-நிலை சுத்தியலை குண்டேற்றாத அறையில் வைப்பர்.  

## மேற்கோள்கள்

பகுப்பு:சுடுகலன் துறைச்சொற்கள்
இராஜதரங்கிணி

**இராஜதரங்கிணி** என்பது பொ.ச. 12ஆம் நூற்றாண்டில் வாழ்ந்த இந்தியாவின் ஜம்மு காஷ்மீர் பகுதியைச் சேர்ந்த காஷ்மீர பண்டிதரான கல்ஹானர், என்பவர் 1148 -1149 கால கட்டத்தில் சமசுகிருத மொழியில் எழுதப்பட்ட ஒரு கவிதை நூலாகும். இராஜதரங்கிணி (மன்னர்களின் ஆறு) எனும் கவிதை நூல்,  3449 செய்யுட்களுடனும், எட்டு தரங்கங்கள் (தரங்கம் எனில் அலை) எனும் அத்தியாயங்களுடன் கூடியது. சமசுகிருத கவிதை வடிவில் உள்ள  வரலாற்று நூலான "இராஜதரங்கிணி" ஜம்மு காஷ்மீரின் 12ஆம் நூற்றாண்டின் வரலாற்றைக் கூறுவதுடன், இந்தியத் துணைக்கண்டத்தின் வரலாற்றையும் விவரிக்கிறது. 

## நூலிலுள்ள சில குறிப்புகள்
* கி பி 740-இல் கார்கோட மன்னர்கள் கன்னோசி மன்னர் யசோவர்மனை வீழ்த்தி, துருக்கியர்கள் மற்றும் திபெத்தியர்களை வென்றார்கள் என அறியப்படுகிறது.
* இந்திய – பாகிஸ்தான் நாடுகளின் எல்லைக் கட்டுப்பாட்டு கோட்டின் அருகில், பாகிஸ்தான் ஆக்கிரமிப்பு காஷ்மீரில், நீலம் ஆற்றின் கரையில் அமைந்துள்ள  சாரதா பீடம் கோயில் பற்றி இராஜதரங்கிணி நூலில் குறிப்பிடப்பட்டுள்ளது.
## சான்றுகள்

## வெளி இணைப்புகள்

* Rajatarangini of Kalhana- ஜோசப் சுந்தர் தத் ஆங்கிலத்தில் மொழிபெயர்த்த இராஜதரங்கிணி
* Rajatarangini: The Saga of The Kings of Kasmir, ரஞ்சித் சீத்தாராம் பண்டின் மொழிபெயர்த்த இராஜதரங்கிணி
* Rajatarangini and the Making of India's Past, சித்ரலேகா சுஜி வழங்கிய உரையாடல் காணொளி

## மேற்கோள்கள்

பகுப்பு:சம்மு காசுமீரின் வரலாறு
பகுப்பு:சமசுகிருத நூல்கள்
பகுப்பு:வரலாற்று நூல்கள்
பகுப்பு:சமசுகிருத இலக்கியம்
எர்மெசு

**எர்மெசு** என்பவர் கிரேக்கப் பழங்கதைகளில் வரும் ஓர் ஒலிம்பியக் கடவுள் ஆவார். இவர் கிரேக்கக் கடவுள்களின் தூதுவராக இருக்கிறார்.  இவர் சாலை மற்றும் பயணிகளின் பாதுகவலனாகக் கருதப்படுகிறார். ரோம கடவுளான மெர்க்குரி எர்மெசுக்கு இணையானவர்.

## எர்மெசு மற்றும் அப்பல்லோ
எர்மெசு சிறுவனாக இருந்த போது அப்பல்லோ கடவுளின் மந்தையைத் திருடிச் சென்றார். பிறகு தம் வலிமையின் இதை அறிந்த அப்பல்லோ, எர்மெசை அழைத்துக் கொண்டு கடவுள் சியுசிடம் சென்று முறையிட்டார். ஆனால் சியுசு அவரைத் தண்டிக்கவில்லை. அவர் எர்மெசிடம் மந்தையைத் திரும்பி ஒப்படைத்து விடுமாறு  கூறினார். பிறகு தன் தவறை உணர்ந்து வருந்திய எர்மெசு, அப்பல்லோவிடம் ஆமையின் முதுகைக் கொண்டு செய்யப்பட்ட ஒரு அழகிய யாழைப் பரிசளித்தார். இதனால் மகிழ்ந்த அப்பல்லோ, எர்மெசிடம் ஒரு தங்கக் கோலைக்  கொடுத்து இனி தம் மந்தையை அவரே கவனித்துக் கொள்ளுமாறு கூறுகிறார். இவ்வாறு இருவரும் நண்பர்களாயினர். 

## எர்மெசு மற்றும் எர்சி
ஏதென்சின் முதல் அரசனான கெக்ரோப்சுக்கு எர்சி, பன்ட்ரோசசு, அக்லோலயா என்ற மூன்று மகள்கள் இருந்தனர். இவர்களில் எர்சியின் மேல் எர்மெசு காமம் கொண்டு அவருடன் உறவாட நினைத்தார். ஒருநாள் அந்த மூன்று சகோதரிகளும் ஏதெனாவின் கோவிலிற்கு வந்து வழிபட்டனர். அவர்கள் ஏதெனாவிற்கு தங்கத்தைக் காணிக்கையாக அளித்தனர். அப்போது எர்மெசு அக்லோலசிடம் தாம் எர்சியுடன் உறவாட உதவும்படி வேண்டினார். அதற்குப் பதிலாக அக்லோலசு அவரிடம் தங்கம் தருமாறு கேட்டார். அதற்கு ஒப்புக்கொண்ட எர்மெசு அந்த சகோதரிகள் காணிக்கையாகக் கொடுத்த தங்கத்தையே திருடி அவளிடம் கொடுத்து  விட்டார். அக்லோலசின் பேராசையை அறிந்த ஏதெனா அவருக்கு தண்டனை அளிக்க நினைத்தார். அவர்  பொறாமைக் கடவுள் இன்விடியாவை அழைத்து எர்சி மேல் அக்லௌலசுக்கு  பொறாமை ஏற்படுமாறு செய்தார். பிறகு எர்சியுடன் உறவாட வந்த எர்மிசை அக்லோலசு வழியிலேயே தடுத்து நிறுத்துகிறார். இதனால் கோபம் கொண்ட எர்மெசு அக்லோலசை கல்லாக மாற்றிவிடுகிறார். பிறகு அவர் எர்சியுடன் உறவாடினார். அதன் மூலம் செஃபெலசு பிறந்தான். 

## வம்சாவளி

## மேற்கோள்கள்

பகுப்பு:கிரேக்கக் கடவுளர்
பகுப்பு:கிரேக்கத் தொன்மவியல்
டோகோனியர்

**டோகோனியர்**, மேற்கு ஆபிரிக்காவில் இருக்கும், மாலியின் மத்திய பீடபூபிப் பகுதியில், நைஜர் நதிவளைவுக்குத் தெற்கே, பண்டியங்கரா நகருக்கு அருகில், மொப்தி பகுதியில், குடியிருக்கும் இனத்தவர் ஆவர். இவர்களின் மக்கட்தொகை 400,000-க்கும் 800,000-க்கும் இடையில் உள்ளது. 

## புவியியலும், வரலாறும்
[thumb|300x300px|[பண்டியங்கரா பள்ளத்தாக்கு|பண்டியங்கரா பள்ளத்தாகில் வசிக்கும் டோகொனியர்கள்.]]

## டோகோனிய கலை
thumb|318x318px|ஓர் டோகோனிய மரச்சிற்பம், 17-18ஆம் நூற்றாண்டு.

## கலாச்சாரமும், சமயமும்
[thumb|300x300px|ஓர் [ஹோகோன் ]]

### ஹோகோன்
ஹோகோன் என்பவர், கிராமத்தின் மதத் தலைவர் ஆவார். 

### வேளாண்மை

### விருத்தசேதனம்
thumb|300x300px|விருத்தசேதனங்களை சித்தரிக்கும் குகை ஓவியங்கள்.

### இழவு முகமூடி நடனம்

### குலங்கள்
thumb|400x400px|முதலை குலமரபுச் சின்னம்
டோகோனிய சமூகம், பலவகை குலங்கள் உடையது:
* *அம்மா* குலம், அனைத்திலும் உயர்ந்த படைக்கும் கடவுளான அம்மா-வை வணங்குபவர்கள்.
* *சிக்வீ* விழா  
* *லெபே* குலம் 
* *பினௌ* குலம் 
* *இரட்டையர்* குலம் 
* *மோனோ *விழா

## டோகோனிய கிராமங்கள்
thumb|300x300px|ஒரு டோகோனிய கிராமம்
thumb|300x300px|ஒரு டோகுணா
டோகோனிய கிராமங்கள் பலவகை கட்டிடங்களை கொண்டது:
* ஆடவர் களஞ்சியம்
* மகளிர் களஞ்சியம்
* டோகுணா  
* மாதவிடாய் பெண்ணுக்கான வீடு 

## மொழிகள்

## டோகோனிய வானியல் நம்பிக்கைகள்

## மேற்கோள்கள்

## புற இணைப்புகள்
* டோகோனிய நாட்டின் அதிகாரப்பூர்வ சுற்றுலாத்துறை வலைத்தளம்
* Griaule, Marcel and Dieterlen, Germaine (1954) "The Dogon", in African Worlds: Studies in the Cosmological Ideas and Social Values of African Peoples, edited by Daryll Forde 
* டோகோனிய நாட்டு படங்கள்
* டோகோனிய நாட்டு படங்கள்
* டோகோனிய நாட்டு படங்கள்
* Dogon images from the Smithsonian Institution Research Information System
* Dogon images & traditions
* டோகோனிய நடனங்களின் படங்கள்

பகுப்பு:ஆப்பிரிக்க இனக்குழுக்கள்
பகுப்பு:ஆப்பிரிக்காவின் பழங்குடிகள்
அலெக்சாந்தர் வாலண்டினோவிச் சாகரோவ்

**அலெக்சாந்தர் வாலண்டினோவிச் சாகரோவ்** *(Alexander Valentinovich Zakharov)* (, பிறப்பு: ஜூன் 1, 1941) ஓர் உருசிய சோவியத் தலைமை அறிவியலாளரும் உருசிய விண்வெளி ஆராய்ச்சி நிறுவனத்தில் பணிபுரிந்த வானியலாளரும் ஆவார். 
இவர் தோல்வியில் முடிந்த செவ்வாய் 96, போபோசு- கிரண்ட் ஆகிய செவ்வாய்த் திட்டங்களின் தலைமை அறிவியலாளர் ஆவார்.

## வாழ்க்கை
செவ்வாய் 96 திட்டம் முடிந்த மூன்று நாட்களுக்குப் பிறகு, சாகரோவ் விண்கலக் கட்டுபாட்டு அமைப்பில் தவறு இருந்த்தெனும் முடிவுக்கு வந்தார். எனவே செவ்வாய்க்குச் செல்லும் முயற்சியை மீண்டும் மேற்கொள்ள முன்மொழிந்துள்ளார்.

இவர் 1999 இல் போபோசு-கிரண்ட் பதக்கூறு கொணரும் திட்ட இயலுமையை மதிப்பிட்டு ஆயும் அறிவியலாளரானார்.

இவரை 2007 இல் மேட் கப்லான் புரூசு பெட்சு, டாம் டக்சுபரி ஆகியோருடன் இணைந்து *[[கோள் வானொலி]]* வாய்ப்பு பற்றி நேர்கானல் மேற்கொண்டனர்.

இவர் 2008 இல் கோளியல் கழகத்தின் வாழும் கோளிடைப் பறத்தல் செய்முறைக் குழுவின் உறுப்பினரானார். அப்போது, வாழ்தகவு உயிர் வாழ்தகவு பெட்டகத்தை மீளியல்பு பெட்டகமாகவும் மாற்றி வடிவமைப்பதற்கான பொறுப்பை ஏற்றார்.

போபோசு-கிரண்ட் தோல்வி குறித்து கோளியல் கழக உறுப்பினர்களுக்கு அறிக்கை அனுப்பினார். ஆய்கலம் 2012 ஜனவரி 15 இல் தென்பசிபிக் கடலில் வீழ்ந்ததும் இது உருசிய அறிவியல் குமுகாயத்துக்கு அவலம் ஊட்டிய நிகழ்ச்சி எனக் கூறினார். போபோசு மண் படக்கூறுகள் பெறப்பட்டிருந்தால் அவற்றின் ஆய்வு சூரினின் தொற்றம் பற்றிய கமுக்கங்களை அறிந்திருக்கலாம் எனவும் வாதிட்டார்.
பின்னர் இவர் இரியூடெர்சுக்கு ஆய்கலம் தாழ்புவி வட்டணையில் தடுமாறியதற்கு பல காரணங்களைக் கூறினாலும் தனித்த இந்த காரணத்தால் தான் எனப் பிரித்துக் கூறவில்லை. பிறகு பறப்பு அமைப்போ கணினி நிரலோ அடைந்த சிக்கலால் , அதாவது அவை குறிப்பாக விண்வெளி கதிர்வீச்சுக்கு வடிவமைக்கப்படாததால் தோல்வி நேர்ந்திருக்கலாம் எனப் பரிந்துரைத்தார்.

கோளியல் கழக இயக்குநர் இலெவ் செலெனி கேட்டுக்கொண்டபடியும் அதை உரோசுகாசுமோசு அமைப்பு ஏற்றுக்கொண்டு அறிவித்தபடியும்  போபோசு-கிரண்ட் பதக்கூறு கொணரும் திட்டம் மீண்டும் நடைமுறைப்படுத்தப்படலாம் என நம்பிக்கை கொண்டிருந்தார். என்றாலும், இதற்கிடையில் உருசியா ஐரோப்பிய விண்வெளி முகமையுடன் புறச்செவ்வாய் திட்டத்தை மேற்கொள்ள ஒப்பந்தம் செய்யவே அத்திட்டத்தில் உருசிய விண்வெளி மையம் கவனம் குவிக்க நேர்ந்த்து.  ஆனாலும் போபோசு பதக்கூறு கொணர்திட்டம் எதிர்காலத்தில் நடக்க வாய்ப்பில்லையென உறுதியாக ஏதும் அவர் கூறவில்லை.

இவர் செவ்வாய் அறிவியல் தேட்டம் பற்றி உரையாற்ற, 2012 ஆகத்து 13 இல் இருந்து 17 வரை சிங்கப்பூரில் உலகச் செந்தோசா தங்கிடத்தில் நடைபெற்ற ஆசியா ஓசியானியா புவி அறிவியல் கழக்க் கூட்டு மன்றத்துக்கு வரத் திட்டமிட்டுள்ளார்.

## நூல்தொகை
* 

## மேற்கோள்கள்

## வெளி இணைப்புகள்
* Russian Space Research Institute 

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:உருசிய அறிவியலாளர்கள்
பகுப்பு:உருசிய வானியலாளர்கள்
பகுப்பு:சோவியத் அறிவியலாளர்கள்
பகுப்பு:சோவியத் வானியலாளர்கள்
வசுமித்திரன்

**வசுமித்திரன்** (Vasumitra),  மச்ச புராணத்தின் படி வட இந்தியாவின் சுங்கப் பேரரசின் நான்காவது பேரரசரான வசுமித்திரனின் ஆட்சிக் காலம் கி மு 131 முதல் 124 முடிய என அறியப்படுகிறது.
   
பேரரசர் அக்கினிமித்திரன் – பேரரசி தாரிணிக்கும் பிறந்த வசுமித்திரனின் ஒன்று விட்ட சகோதரன் வசுஜெயஸ்தா ஆவான்.

மகாகவி காளிதாசன் இயற்றிய மாளவிகாக்கினிமித்திரம் எனும் நூலில், சுங்கப் பேரரசர் வசுமித்திரன் தனது தேர்ந்த குதிரைப்படைகளைக் கொண்டு,  சிந்து ஆற்றின் கரையில் நடந்த போரில், இந்தோ கிரேக்கர்களை வென்றதாக குறிப்பிடுகிறார்.

பாணரின் ஹர்ச சரித்திரம் எனும் நூலில், வசுமித்திரனை சுமித்திரன் எனக் குறிப்பிடுகிறார். சுமித்திரன் ஒரு நாடகத்தை  பார்த்துக் கொண்டிருக்கும் போது, மூலதேவன் அல்லது மித்திரதேவன் என்பவன் சுமித்திரனை கொன்று விடுவதாகக் குறிப்பிடுகிறார்.

வசுமித்திரனுக்குப் பின்னர் சுங்கப் பேரரசின் மன்னராக பாகபத்திரன் ஆட்சிக்கு வந்ததார்.

## அடிக்குறிப்புகள்

*
பகுப்பு:124 இறப்புகள்
பகுப்பு:இந்தியப் பேரரசர்கள்
அரசினர் மகளிர் கலைக் கல்லூரி, நிலக்கோட்டை

**அரசினர் மகளிர் கலைக் கல்லூரி, நிலக்கோட்டை** இந்திய மாநிலம் தமிழ்நாட்டில் திண்டுக்கல் மாவட்டத்தின் நிலக்கோட்டையில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1998ஆம் ஆண்டில் தொடங்கப்பட்டது. அன்னை தெரசா மகளிர் பல்கலைக்கழகத்தின் உறுப்புக் கல்லூரியாகச் செயல்பட்டு வருகிறது.

## வழங்கும் படிப்புகள்
### இளநிலைப் படிப்புகள்
தமிழ்

ஆங்கிலம்

கணிதம்

இயற்பியல்

வேதியியல்

வணிகவியல்

கணினிஅறிவியல்

புவியியல்

மனையியல்

### முதுநிலைப் படிப்புகள்
தமிழ் 

ஆங்கிலம்

கணிதம்

இயற்பியல்

வேதியியல்

வணிகவியல்

மனையியல்

## அமைவிடம்
திண்டுக்கல் மாவட்டம் நிலக்கோட்டையில் இக்கல்லூரி அமைந்துள்ளது.

## மேற்கோள்கள்

## வெளியிணைப்புகள்

## இதனையும் காண்க
* திண்டுக்கல் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

பகுப்பு:திண்டுக்கல் மாவட்டத்திலுள்ள அரசினர் கலைக் கல்லூரிகள்‎
மக்கள் கல்வி நிறுவனம்

**மக்கள் கல்வி நிறுவனம்** (jan shikshan sansthan) என்பது, இந்திய ஒன்றிய அரசின் மனித வள மேம்பாட்டுத் துறையின்கீழ் செயல்பட்டுவரும் அரசு நிறுவனம் ஆகும். இந்த மக்கள் கல்வி நிறுவனம் இந்திய முழுக்க 237 பயிற்சி மையங்களைக் கொண்டுள்ளது. தமிழ்நாட்டில் 10 மக்கள் கல்வி நிறுவனங்கள் உள்ளன இங்கு ஒருமாதப் பயிற்சிகள் முதல் ஆறுமாதப் பயிற்சிகள்வரை கற்பிக்கப்படுகின்றன.
## வரலாறு
இந்நிறுவனம் முதலில் *உழைப்போர் பல்நோக்குக் கல்வி நிறுவனம்* (SHRAMIK VIDYAPEETH) என்ற பெயரில் மத்திய மனிதவள மேம்பாட்டு அமைச்சகத்தின் நிதி உதவியுடன் 1960களில் உருவாக்கப்பட்ட அமைப்பு ஆகும். பொருளாதார பிரச்னைகளால் உண்டாகும் குற்றங்களைக் குறைப்பதற்காக இது உருவாக்கப்பட்டது. தமிழகத்தைப் பொறுத்தவரை இது சென்னையில் 1982ஆம் ஆண்டு துவங்கப்பட்டது. 2004ஆம் ஆண்டு, இது ‘மக்கள் கல்வி நிறுவனம்’  எனப் பெயர் மாற்றப்பட்டது.

## செயல்பாடுகள்
பள்ளி இறுதிப்படிப்பை முடிக்காமல் படிப்பை இடையில் நிறுத்தி 18 வயதைக் கடந்த இளைஞர்களில் ஆண், பெண் இருபாலரில் ஆர்வம் இருப்பவர்களுக்கு, தங்கள் அலுவலகத்தில் கணினி, அழகு கலை, எம்பிராய்டரி, தையற்கலை பயிற்சி, மோட்டார் ரீவைண்டிங் பயிற்சி போன்ற ஏறக்குறைய 22 தொழிற் பயிற்சிகளை குறைந்த கட்டணத்தில் அளிக்கப்படுகின்றன. இது தொழிற் பயிற்சியோடு, வாழ்க்கைத் தர மேம்பாட்டையும் சொல்லித் தர நிறுவப்பட்ட அரசு நிறுவனம் ஆகும். இவர்கள் தங்கள் தற்காலிகப் பயிற்சிப் பட்டறைகளை, அரசுப் பள்ளி, சமூக நலக் கூடம், மாநகராட்சித் திருமணக் கூடம் போன்ற பொது இடங்களில் துறை சார்ந்த பிரமுகர்களை அனுப்பி அல்லது அந்தப் பகுதிகளில் இருக்கும் தனியார் பயிற்சி நிறுவனங்களோடு இணைந்து பல பயிற்சிகளை இலவசமாகவும் அளிக்கப்பட்டு சான்றிதழ் வழங்கப்படுகிறது. மேலும் சமூக நலத்துறையின் கீழ் செயல்படும் சிறுவர் கூர்நோக்கு இல்லங்களிலும், மகளிர் கூர்நோக்கு இல்லங்களிலும் சில தொழிற்பயிற்சிகளை அளிக்கிறனர்.  
## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:இந்திய அரசு அமைப்புகள்
பகுப்பு:தொழில்சார் நிறுவனங்கள்
இந்திய கடல்சார் தினம்

இந்தியாவில் ஆண்டுதோறும் ஏப்ரல் 5ஆம் தேதி **தேசிய கடல்சார் நாள்** கடைப்பிடிக்கப்படுகிறது. இந்தியக் கப்பல் துறையின் பணிகளை மக்களுக்குக் வெளிக்காட்டும் வகையில் இந்நாள் அனுசரிக்கப்படுகிறது. 1919 ஆம் ஆண்டு, ஏப்ரல் மாதம் 5 ஆம் நாளன்று இந்தியாவின் முதல் நீராவிக் கப்பல் (எஸ்.எஸ்.லாயல்டி) மும்பையிலிருந்து லண்டனுக்குச் சென்றது. அதன் நினைவாக 1964 ஆண்டு முதல், ஏப்ரல் 5ம் நாளானது  தேசிய கடல்சார் நாளாகக்  கொண்டாடப்படுகிறது.

## மேற்கோள்கள்

## வெளியிணைப்புகள்
*தேசிய கடல்சார் தினம்: நிபுணர்கள் குழுவுடன் பிரதமர் சந்திப்பு, பத்திரிகைத் தகவல் அலுவலகம், சென்னை.
*http://dgshipping.gov.in/writereaddata/ShippingNotices/201502130556137550478nmdc_letter_massa_2015.pdf

பகுப்பு:ஏப்ரல் சிறப்பு நாட்கள்
பகுப்பு:இந்திய தேசிய தினங்கள்
கல்பனா ராகவேந்தர்

**கல்பனா இராகவேந்தர்**, (*Kalpana Raghavendar*) ஓர் இந்தியப் பின்னணிப் பாடகியாவார். இவர் திரைப்படங்களில் நடிகைகளுக்காக குரல் கொடுத்துள்ளார். இவர் தனது ஐந்தாவது வயதில் இருந்து பாடத் தொடங்கினார். இதுவரையிலும் கிட்டத்தட்ட 1,500 பாடல்களைப் பாடியுள்ளார். கிட்டத்தட்ட 3,000 மேடைகளில் பாடியுள்ளார்.

ஏஷ்யாநெட் மலையாளத் தொலைக்காட்சி வழங்கிய ஸ்டார் சிங்கர் என்ற பாட்டுப் போட்டியின் ஐந்தாவது பருவத்தில் வெற்றி பெற்றார்.

## ஆரம்பகால வாழ்க்கை
கல்பனா ஓர் இசைக் குடும்பத்தில் பிறந்தார். இவருடைய தந்தை, டி. எஸ். இராகவேந்திரா ஒரு புகழ்பெற்ற பின்னணிப் பாடகரும், நடிகரும் இசையமைப்பாளருமாவார். தாயார் சுலோச்சனா ஒரு பாடகியாவார். கல்பனாவின் இளைய தங்கை பிரசன்னாவும் இசை, நாடகப் பாடகியாவார். கல்பனா கருநாடக இசையை மதுரை டி. சீனிவாசனிடம் கற்றார்.

## தொழில் வாழ்க்கை
கல்பனா தனது ஐந்து வயதில் இசை வாழ்க்கையைத் தொடங்கினார். ஆறு வயதில் *[[புன்னகை மன்னன்]]* என்ற திரைப்படத்தில் நடித்தார். இவரது முதற் பாடல், பி. சுசீலா, மனோ, எம். எம். ஸ்ரீலேகா, இவருடைய தங்கை பிரசன்னா ஆகியோருடன் பாடிய ஒரு குடும்பப் பாடலாகும். இப்பாடலுக்கு இசையமைப்பாளர் சலூரி வாசுராவ் இசையமைத்திருந்தார். 1999 இல் மணிசர்மா இசையமைத்த *மனோகரம்* என்ற தெலுங்குத் திரைப்படத்தில் "மங்களகௌரிகி" என்ற பாடலுடன் ஒரு முழுமையான பின்னணிப் பாடகியாகத் தனது வாழ்க்கையைத் தொடங்கினார். எம். எஸ். விஸ்வநாதன், இளையராஜா, ஏ. ஆர். ரகுமான், கே. வி. மகாதேவன், எஸ். பி. பாலசுப்பிரமணியம், கே. எஸ். சித்ரா போன்ற பல புகழ்பெற்ற இசையமைப்பாளர்களுடனும், பாடகர்களுடனும் பணியாற்றியுள்ளார். இவர் ஒரு பின்னணிப் பாடகியாக அல்லாமல் ஒரு மேடைப் பாடகியாக பொதுமக்களுக்கு நன்கு தெரிந்தவர். உலகளவில் ஏறத்தாழ 3,000 மேடை நிகழ்ச்சிகளை நிகழ்த்தியுள்ளார். 2013 இல், தனது குரு மதுரை டி. சீனிவாசனுக்கான அஞ்சலி நிகழ்ச்சியில் முன்னணிப் பாடகியாக இருந்தார்.

## இவர் பாடிய பாடல்களில் சில

### நடிகையாக

## மேற்கோள்கள்

## வெளி இணைப்புகள்
*
* Television interview on ABN Andhra Jyothi
* Television interview on TV9 (Telugu)-TV9

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
கான் ஷேய்குன் இரசாயனத் தாக்குதல் 2017

சிரியாவில் *தஹ்ரிர் அல் - ஷாம்* (ahrir al-Sham) எனும் அமைப்பின் கட்டுப்பாட்டிலுள்ள *இட்லிப்* ( Idlib) மாகாணத்தின் *கான் சைய்குன்* (Khan Shaykhun) நகரில் ஏப்ரல் 4, 2017 அன்று நடத்தப்பட்ட வான் தாக்குதலில் வெளிப்பட்ட *சாரின்* (sarin) எனும் இரசாயன வாயுவால் பெருமளவில் மக்கள் மரணமடைந்தனர். *இட்லிப்* நகர சுகாதாரப் பிரிவு 58 பேர் மரணமடைந்தர் என உறுதிப்படுத்தியது. மேலும் 300 இற்கும் அதிகமான மக்கள் காயமடைந்தனர். மரணமடைந்தோரில் 11 குழந்தைகளும் அடங்குவர். 2013 ஆம் ஆண்டில் நடத்தப்பட்ட *கோத்தா இரசாயனத் தாக்குதலுக்கு*ப் (Ghouta chemical attack) பின் நடத்தப்பட்ட மோசமான தாக்குதலாக இது கருதப்படுகிறது.

## தாக்குதல்
உள்ளூர் நேரப்படி காலை 6:30 மணியளவில் போர் விமானங்கள் மூலம் இத்தாக்குதல் நடத்தப்பட்டதாக *இட்லிப்* நகர சுகாதாரப் பொறுப்பாளர் கூறினார். இத்தாக்குதலுக்காக *சிரிய அரபு வான் படையினர்* மீது சந்தேகிக்கப்படுகிறது. ஆனால் *சிரிய இராணுவம்* இக்குற்றச்சாட்டை மறுத்துள்ளது. தாக்குதலுக்குப் பின்னர் அருகிலுள்ள மருத்துவமனையில் பாதிக்கப்பட்டோர் சிகிட்சை பெற்றனர். இத்தாக்குதலுக்கு இரு நாட்களுக்கு முன்னர் இந்நகரின் பெரிய மருத்துவமனையில் குண்டு வெடிப்புத் தாக்குதல் நடத்தப்பட்டது

## எதிர்வினைகள்
### எதிர்க்கட்சியின் எதிர்வினை
சிரியாவின் எதிர்க்கட்சி இத்தாக்குதல் சிரிய அரபு இராணுவ வான் படையினரால் நடத்தப்பட்ட இரசாயனத் தாக்குதல் என கூறியுள்ளது. மேலும் ஐக்கிய நாடுகளின் பாதுகாப்பு அமைப்பு இது தொடர்பான உடனடி விசாரணை நடத்த வேண்டும் என வேண்டுகோள் விடுத்துள்ளது.

### சிரிய அரசின் எதிர்வினை
இரசாயனத் தாக்குதலை சிரிய அரசு இதுவரை நடத்தவில்லை எனவும் இனிமேலும் அதை பயன்படுத்த மாட்டோம் எனவும் தாக்குதலுக்குப் பின் சிரிய அரசின் அதிகாரி தெரிவித்தார். மேலும் இத்தாக்குதலில் *சுகோய் சு-22* வானூர்தி வழியாக குண்டுகள் பயன்படுத்தப்பட்டதாகவும் அதில் இரசாயனங்கள் எதுவும் நிரப்பப்படவில்லை என அரசு ஆதரவு செய்தி நிறுவனம் *அல்-மஸ்தார் நியூஸ்* (Al-Masdar News) தெரிவித்தது.

## மேற்கோள்கள்

பகுப்பு:2017 நிகழ்வுகள்
பகுப்பு:படுகொலைகள்
பகுப்பு:சிரியாவின் உள்நாட்டுப்போர்
ஓ ஆர் - 10 - 112 (குமார்) (நெல்)

**ஓ ஆர் - 10 - 112 (குமார்)** (*OR-10-112 (Kumar*) எனப்படும் இது; 1975 ஆம் ஆண்டு அறிமுகப்படுத்தப்பட்ட, சற்றே ஏறக்குறைய குறுகியகால நெல் வகையாகும். 120 - 125 நாட்களில் அறுவடைக்கு வரக்கூடிய இந்த நெல் இரகம், டி - 90 (*T-90*) எனும் நெல் இரகத்தையும், ஐ ஆர் - 8 (*IR-8*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். கடலோர உவர்ப்பு நிலப் பகுதிகளில் நன்கு வளரத்தக்க இந்த நெற்பயிர், 80 சென்டிமீட்டர் (80 cm) குள்ளப் பயிராகும். மிதமான, மற்றும் தடித்த தானியத்தை கொண்டுள்ள இவ்வகை நெற்பயிர், ஒரிசா மாநில கடலோரப் பிராந்தியங்களில் பெரும்பான்மையாக பயிரிடப்படுகின்றது.

## குறிப்பு
ஓ ஆர் - 10 - 112 இந்தியாவின் ஒரிசா மாநிலத்தின் நெல் வகையாகும்.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை